Source: https://ziarulceahlaul.ro/se-ingroasa-gluma-la-volei-club/
Timestamp: 2020-02-18 07:49:28+00:00

Document:
Se îngroașă gluma la Volei Club - Ziarul Ceahlaul - Ziarul Ceahlaul
marți, 18 februarie 2020 9:49 AM
Se îngroașă gluma la Volei Club
FotbalSPORTvolei
Universitatea Cluj – VCM LPS Piatra Neamț 3-0 (21, 13, 23)
Voleibaliștii de la VCM LPS Piatra Neamț au înregistrat cea de-a cincea înfrângere stagională, din tot atâtea jocuri, după 0-3 miercuri în deplasare cu Universitatea Cluj, în etapa intermediară cu numărul 5. Trupa pietreană repetă până acum parcursul slab din stagiunea trecută și a rămas singura formație din divizia A1 fără niciun punct acumulat în 5 confruntări. Din păcate, elevii lui Nicu Buruș nu au putut obține punct sau puncte nici în deplasarea din Ardeal, pe terenul studenților clujeni, unde au evoluat mai bine doar în actele 1 și 3, dar și acelea au fost pierdute. După un început de partidă mai echilibrat, gazdele și-au adjudecat primul set la 21, și au defilat în cel de-al doilea, câștigat categoric la 23. În setul 3, Laza și compania au încercat să revină în joc și pe tabelă, s-au ținut aproape de clujeni, însă în final tot Universitatea a avut câștig de cauză, a luat actul cu 25-23 și s-a impus în cele din urmă cu 3-0, spre dezamăgirea pietrenilor, care nu se regăsesc în acest start de sezon. Volei Club a rămas cu 0 puncte, ultima în ierarhia internă, iar sâmbătă joacă acasă cu CSM București, în timp ce studenții clujeni au 6 puncte și sunt pe locul 8.
Și nou promovata Știința Bacău a obținut un prim punct în acest sezon, după ce a pierdut cu 2-3 duelul din Ardeal cu Unirea Dej, iar campionii de la SCM Craiova au cedat cu 1-3 pe terenul nou promovatei Steaua București.
Rezultate, etapa V
Tricolorul Ploiești – Municipal Zalău 3-2 (23, -23, -23, 23, 14)
Unirea Dej – Știința Bacău 3-2 (-22, 20, -30, 26, 8)
CSM București – Banatul Caransebeș 3-1 (20, 17, -18, 22)
Știința Baia Mare – Arcada Galați 1-3 (-24, -19, 23, -22)
Steaua București – SCM Craiova 3-1 (-30, 18, 22, 19)
1.Tricolorul Ploiești 5 4 1 0 0 14p
Arcada Galați 5 3 2 0 0 13p
Steaua București 5 4 0 1 0 13p
Municipal Zalău 5 2 2 1 0 11p
CSM București 5 3 0 1 1 10p
SCM Craiova 5 3 0 0 2 9p
Banatul Caransebeș 5 1 1 1 2 6p
Universitatea Cluj 5 2 0 0 3 6p
Unirea Dej 5 1 1 1 2 6p
Știința Baia Mare 5 0 0 1 4 1p
Știința Bacău 5 0 0 1 4 1p
Evoluție perfectă pentru Unic
SCM Pitești – Unic Piatra Neamț 1-3 (-20, 22, -21, -23)
Voleibalistele de la Unic Piatra Neamț au înregistrat cea de-a doua victorie consecutivă în campionat, după 3-1 miercuri, în deplasare, cu SCM Pitești, în etapa a cincea a diviziei A1. Formația pregătită de Mihaela Voivod și Rareș Gavril a reușit la Pitești cea mai bună evoluție din acest start de sezon, a luptat de la primul până la ultimul punct, iar în final a obținut pe merit toate cele 3 puncte, chiar dacă gazdele au încercat să revină pe tabelă. Fetele de la Unic au plecat cu foarte multă încredere la Pitești, iar încrederea s-a văzut și pe teren, unde au jucat aproape perfect în toate compartimentele. Unic a luat primul set la 20, piteștencele au revenit și au egalat la 1, însă actele 3 și 4 au fost gestionate foarte bine de vizitatoare, în special pe final, s-au impus la 21 și la 23 și au câștigat un meci în care s-au dăruit în totalitate, așa cum a concluzionat și antrenoarea Mihaela Voivod. „Formația gazdă a avut o evoluție bună, dar trebuie să recunosc că fetele au făcut un joc excelent la Pitești. Am crezut până la final că putem câștiga, nu am cedat decât rar ostilitățile și cred că ne-am impus pe merit. Felicit toate fetele care au evoluat, am început cu Andreica pe postul de ridicător, apoi a intrat și Pintea, ne-a ajutat și faza de apărare, blocaje bune, atacuri de asemenea, per total o evoluție foarte bună a echipei noastre. Cred că se vede o creștere de formă a noastră de la partida de la Lugoj, și sperăm să o ținem tot așa“.
În meciul de miercuri, Unic le-a folosit pe Andreica, Buz, Bobi, Dancu, Hambele, Zaharia și Ciucu – libero, iar pe parcurs a mai intrat Pintea.
După succesul de la Pitești, Unic a ajuns la 7 puncte și a urcat până pe locul 6 în clasament.
Sâmbătă, Zaharia și compania vor evolua pe teren propriu cu Penicilina Iași, formație care miercuri a bătut surprinzător cu 3-0, acasă, pe CSM București.
Penicilina Iași – CSM București 3-0 (21, 21, 18)
Știința Bacău – CSM Târgoviște 3-1 (22, -23, 16, 23)
Medicina Târgu Mureș – CSU Galați 3-0 (21, 11, 11)
CSM Lugoj – Dinamo București 3-2 (-24, 20, -24, 19, 8)
SCM Craiova – Alba Blaj 0-3 (-21, -21, -14)
1.Alba Blaj 5 4 1 0 0 14p
Știința Bacău 5 4 0 1 0 13p
CSM Târgoviște 5 4 0 0 1 12p
Dinamo București 5 2 1 1 1 9p
Unic Piatra Neamț 5 2 0 1 2 7p
Medicina Târgu Mureș 5 2 0 0 3 6p
Penicilina Iași 5 2 0 0 3 6p
SCM Pitești 5 2 0 0 3 6p
CSM Lugoj 5 0 2 0 3 4p
CSU Galați 5 1 0 0 4 3p
SCM Craiova 5 0 0 0 5 0p
Examen pentru CSM Roman cu noul antrenor
La finele acestei săptămâni se vor disputa partidele rundei a noua în Liga Națională de handbal feminin, ocazie cu care fetele de CSM Roman vor primi pe teren propriu vizita ardelencelor de la Universitatea Cluj. Confruntarea de astăzi va reprezenta și debutul pe banca tehnică a grupării romașcane a antrenorului Gheorghe Covaciu, cel care l-a înlocuit la finele săptămânii trecute pe Andon Boshkovski, demis din cauza rezultatelor modeste. E clar că tehnicianul de 59 de ani nu a avut mult timp la dispoziție să schimbe foarte mult în jocul grupării de la malul Moldovei, însă schimbarea antrenorului poate aduce un plus de moral pentru Stoleru și compania. Adversara fetelor de la Roman este o echipă incomodă a campionatului, „U“ Cluj, care are un staff tehnic destul de bun, cu Carmen Amariei și Luminița Huțupan, și cu rezultate interesante în aceste prime 8 runde. Înaintea partidei directe de astăzi, gazdele de la Roman sunt pe locul 10, cu 9 puncte, în timp ce ardelencele se află o poziție mai sus, cu 10 puncte. Runda trecută, CSM Roman a pierdut cu 21-30 pe terenul celor de la SCM Craiova, în timp ce ardelencele de la Cluj au cedat acasă, 22-25, cu HC Zalău. Partida de la sala Sporturilor din Roman se joacă astăzi, de la ora 16, și va fi condusă de cuplul, Stark-Ștefan, din Prahova și București. Un joc din această rundă, CSM București – Măgura Cisnădie, scor 43-23, s-a disputat în devans, iar celelalte meciuri vor avea loc în acest week-end, după următorul program: Danubius Galați – HCM Râmnicu Vâlcea, CSM Ploiești – CSM Bistrița, HC Zalău – Cetate Deva, Dunărea Brăila – SCM Craiova și Unirea Slobozia – Corona Brașov.
CSM Roman primește vizita unei echipe de pe podium
Astăzi și mâine sunt programate partidele rundei a 11-zecea în liga a treia de fotbal, iar în seria întâi, CSM Roman va primi pe teren propriu vizita celor de la Sporting Liești, formație care se află pe locul 3 în clasamentul seriei întâi, cu 19 puncte. La prima vedere, confruntarea cu gălățenii se anunță una dificilă pentru fotbaliștii romașcani, care etapa trecută au cedat cu 0-2 la Bacău, cu Aerostar. Înaintea partidei de astăzi, gazdele se află pe poziția a noua, cu 12 puncte, iar în jocurile de pe teren propriu au un bilanț destul de echilibrat. Duelul de pe stadionul Moldova se joacă de la ora 14 și va fi supervizat de Ilie Andrici, din Botoșani.
Tot în această rundă se mai joacă, SC Bacău – Aerostar Bacău, Atletico Vaslui – Olimpic Cetate Râșnov, Știința Miroslava – Sportul Chișcani, CSM Pașcani – Metalosport Galați, AFC Hărman – Avântul Valea Mărului, AFK Miercurea Ciuc – AFC Odorheiu Secuiesc, iar Olimpia Râmnicu Sărat va sta.
Bradul Borca e noul lider la județ
Astăzi avem cuplaj la Polivalentă

References: CSM 

CSM 

CSM 
 CSM 
 CSM 
 CSM 

CSM 

CSM 

CSM 
 CSM 
 CSM 
 CSM 
 CSM 
 CSM 
 CSM 

CSM 
 CSM 
 CSM